Йордан Стубел
Смок омайник и косер птичка

chitanka.info

Смок омайник от душица

засвирил е песенчица.

Свирката му свири леко

нашироко и далеко.

Полски вятър я разнася,

косер птичка му приглася

и му дума: „Свири, братко,

и по-медно, и по-сладко:

нека стигне песента ни

златни ниви и поляни,

бели стада със овчари

и жетварки, и жетвари

да извият хоро вито —

та да зрее златно жито.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.